CELEX: 32006R1950
Language: da
Date: 2006-12-13 00:00:00
Title: Kommissionens forordning (EF) nr. 1950/2006 af 13. december 2006 om fastlæggelse af en liste over stoffer, der er uundværlige til behandling af dyr af hestefamilien, i overensstemmelse med Europa-Parlamentets og Rådets direktiv 2001/82/EF om oprettelse af en fællesskabskodeks for veterinærlægemidler   (EØS-relevant tekst)

22.12.2006   
            
            
               DA
            
            
               Den Europæiske Unions Tidende
            
            
               L 367/33
            
         
      KOMMISSIONENS FORORDNING (EF) Nr. 1950/2006
   af 13. december 2006
   om fastlæggelse af en liste over stoffer, der er uundværlige til behandling af dyr af hestefamilien, i overensstemmelse med Europa-Parlamentets og Rådets direktiv 2001/82/EF om oprettelse af en fællesskabskodeks for veterinærlægemidler
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (1), særlig artikel 10, stk. 3, og
   ud fra følgende betragtninger:
   
               (1)
            
            
               Ingen veterinærlægemidler må markedsføres i en medlemsstat, uden at den kompetente myndighed i denne medlemsstat har givet tilladelse til markedsføring i henhold til direktiv 2001/82/EF eller i henhold til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (2).
            
         
               (2)
            
            
               Veterinærlægemidler til fødevareproducerende dyr, herunder dyr af hestefamilien, kan kun tillades på betingelser, der sikrer, at de fremstillede fødevarer vil være uskadelige for forbrugerne for så vidt angår restkoncentrationer af disse lægemidler i henhold til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (3).
            
         
               (3)
            
            
               Af grunde redegjort for i Kommissionens meddelelse til Rådet og Europa-Parlamentet om »Udbuddet af veterinærlægemidler« (4) sker der en gradvis indskrænkning i udbuddet af veterinærlægemidler, navnlig til fødevareproducerende dyr.
            
         
               (4)
            
            
               Der er derfor behov for foranstaltninger, som varigt kan øge udbuddet af nye behandlingsformer, for at opfylde kravene om sundhed og velfærd for fødevareproducerende dyr, som for eksempel dyr af hestefamilien, uden at det høje forbrugerbeskyttelsesniveau sættes på spil.
            
         
               (5)
            
            
               Ved hjælp af undtagelsesbestemmelsen i direktiv 2001/82/EF kan dyr af hestefamilien, som er bestemt til slagtning med henblik på konsum, indgives stoffer, der er uundværlige for deres behandling, i det følgende benævnt »uundværlige stoffer«, forudsat at tilbageholdelsestiden er på mindst seks måneder.
            
         
               (6)
            
            
               Med henblik på denne undtagelse bør der derfor oprettes en liste over uundværlige stoffer. Et stof bør kun medtages på denne liste i særlige tilfælde, hvor en tilfredsstillende alternativ behandling for en terapeutisk indikation ikke er godkendt, og hvor tilstanden, hvis den ikke behandles, vil påføre dyret unødvendig lidelse.
            
         
               (7)
            
            
               Særlige sygdomssymptomer eller zootekniske formål kan nødvendiggøre, at et udvalg af stoffer gøres tilgængeligt for at tage højde for forskellige krav vedrørende dyrets alder og anvendelsesformål.
            
         
               (8)
            
            
               I henhold til direktiv 2001/82/EF kan stoffer opført i bilag I, II eller III til forordning (EØF) nr. 2377/90, som ikke er tilladt i lægemidler til dyr af hestefamilien, i særlige tilfælde anvendes til behandling af disse dyr, og derfor bør disse stoffer ikke optræde på listen over uundværlige stoffer. Endvidere bør ingen stoffer anført i bilag IV til forordning (EØF) nr. 2377/90 opføres på listen. Derfor bør optagelse af et stof i bilag I-IV i forordning (EØF) nr. 2377/90 udelukke, at det bruges som et uundværligt stof inden for rammerne af denne forordning.
            
         
               (9)
            
            
               Det er nødvendigt at sikre en passende overvågning af dyr af hestefamilien, der er blevet behandlet med uundværlige stoffer. Derfor bør de kontrolmekanismer, der er fastsat i Kommissionens beslutning 93/623/EØF af 20. oktober 1993 om et identifikationsdokument (pas), der skal ledsage registrerede dyr (5), og i Kommissionens beslutning 2000/68/EF af 22. december 1999 om ændring af beslutning 93/623/EØF og om identifikation af hovdyr til opdræt og som brugsdyr (6), finde anvendelse for at sikre forbrugernes sundhed.
            
         
               (10)
            
            
               Det er nødvendigt at sikre, at listen over uundværlige stoffer kun kan ændres efter en harmoniseret videnskabelig evaluering foretaget af Det Europæiske Lægemiddelagentur, der er oprettet ved forordning (EF) nr. 726/2004. Desuden bør de medlemsstater og dyrlægeforeninger, der har anmodet om en ændring af listen, behørigt begrunde deres anmodning og forelægge relevante videnskabelige data.
            
         
               (11)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Listen over stoffer, der er uundværlige til behandlingen af dyr af hestefamilien, i det følgende benævnt »uundværlige stoffer«, og som finder anvendelse uanset artikel 11 i direktiv 2001/82/EF, er fastsat i bilaget til denne forordning.
   Artikel 2
   Uundværlige stoffer kan anvendes til de særlige sygdomssymptomer, behandlingsbehov eller zootekniske formål, der er angivet i bilaget, hvis ingen lægemidler, der er godkendt til dyr af hestefamilien eller omhandlet i artikel 11 i direktiv 2001/82/EF, vil kunne give de samme tilfredsstillende behandlingsresultater, forhindre unødig lidelse hos dyret eller garantere sikkerheden for dem, der behandler dyret.
   Med henblik på stk. 1 skal de alternativer, der er opført i bilaget, tages i betragtning.
   Artikel 3
   1.   Uundværlige stoffer må kun anvendes i overensstemmelse med artikel 10, stk. 1, i direktiv 2001/82/EF.
   2.   Nærmere oplysninger om en behandling med uundværlige stoffer skal registreres i overensstemmelse med vejledningen i afsnit IX i identifikationsdokumentet for dyr af hestefamilien som angivet i beslutning 93/623/EØF og 2000/68/EF.
   Artikel 4
   Alle stoffer, der opføres på en af listerne i bilag I-IV til forordning (EØF) nr. 2377/90, eller som ifølge fællesskabslovgivningen ikke må anvendes til dyr af hestefamilien, må ikke længere anvendes som et uundværligt stof inden for rammerne af denne forordning.
   Artikel 5
   1.   Det Europæiske Lægemiddelagentur skal på Kommissionens anmodning sikre, at Udvalget for Veterinærlægemidler foretager en videnskabelig evaluering af alle forslag til ændringer af listen, der er anført i bilaget.
   Inden 210 dage efter modtagelsen af denne anmodning skal Det Europæiske Lægemiddelagentur afgive en udtalelse til Kommissionen om ændringens videnskabelige egnethed.
   Om nødvendigt skal Det Europæiske Lægemiddelagentur også høres.
   2.   Hvis medlemsstater eller dyrlægeforeninger anmoder Kommissionen om at ændre listen i bilaget, skal de give en behørig begrundelse for deres anmodning og vedlægge alle relevante videnskabelige data.
   Artikel 6
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. december 2006.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      (2)  EUT L 136 af 30.4.2004, s. 1.
   
      (3)  EFT L 224 af 18.8.1990, s. 1. Senest ændret ved Kommissionens forordning (EF) nr. 1451/2006 (EUT L 271 af 30.9.2006, s. 37).
   
      (4)  KOM(2000) 806 endelig af 5.12.2000.
   
      (5)  EFT L 298 af 3.12.1993, s. 45.
   
      (6)  EFT L 23 af 28.1.2000, s. 72.
   
      BILAG
      Liste over stoffer, der er uundværlige til behandling af dyr af hestefamilien
      Tilbageholdelsestiden for stofferne på nedenstående liste er 6 måneder.
      
         
      
                  Indikation
               
               
                  Virksomt stof
               
               
                  Begrundelse for og forklaring af anvendelse
               
            
                  Anæstetika, analgetika og stoffer anvendt i forbindelse med anæstesi
               
            
                  
                              —
                           
                           
                              Sedation og præmedicinering (og antagonisme)
                           
                        
               
                  Acepromazin
               
               
                  Formål: Præmedicinering forud for fuld bedøvelse, mild sedation
                  Alternativer: Detomidin, romfidin, xylazin, diazepam, midazolam
                  Specifikke fordele: Acepromazin har vist sig at nedsætte risikoen for anæstesidødsfald. Virkemåde (på det limbiske system) og unik sedationskvalitet kan ikke opnås med alpha-2-agonist-sedativer (detomidin, romfidin og xylazin) eller med benzodiazepiner (diazepam, midazolam)
               
            
                  Atipamezol
               
               
                  Formål: α-2-adrenoceptor-antagonist anvendes til at ophæve virkningen af α-2-agonister
                  Alternativer: Ingen
                  Specifikke fordele: Kun til behandling af hypersensitive individer og overdosis. Akutmedicin. Anvendes specifikt i tilfælde af respirationsdepression
               
            
                  Diazepam
               
               
                  Formål: Præmedicinering og induktion af anæstesi. Let (benzodiazepin) beroligende med minimale kardiovaskulære og respiratoriske bivirkninger. Krampestillende, uundværlig til behandling af krampeanfald
                  Alternativer: Acepromazin, detomidin, romfidin, xylazin, midazolam, primidon, phenytoin
                  Specifikke fordele: Er efter moderne medicinske standarder en uundværlig bestanddel af protokollerne for anæstesiinduktion, især for dyr af hestefamilien. Anvendes med ketamin til induktion af anæstesi, hvorved der opnås en afslappende effekt, som muliggør en god induktion og intubation. Virkemåden (indvirker på GABA-receptor) og den unikke beroligende effekt uden kardiorespiratorisk depression kan ikke opnås med α-2-agonist-sedativer (detomidin, romfidin og xylazin) eller acepromazin
               
            
                  Midazolam
               
               
                  Formål: Præmedicinering og induktion af anæstesi. Let (benzodiazepin) beroligende med minimale kardiovaskulære og respiratoriske bivirkninger. Krampestillende, til behandling af krampeanfald, især hos voksne heste med tetanus
                  Alternativer: Acepromazin, detomidin, romfidin, xylazin, diazepam, primidon, phenytoin
                  Specifikke fordele: Ligner diazepam, men er vandopløseligt og derfor egnet til intravenøs injektion og uundværlig til intravenøs infusion sammen med anæstetika. Kortere virkningstid end diazepam. Bedre egnet til føl end diazepam
                  Krampestillende, til behandling af krampeanfald, især hos voksne heste med tetanus — bedre til brug over flere dage end diazepam, da det er vandopløseligt
                  Anvendes med ketamin til induktion af anæstesi og giver en afslappende effekt, som muliggør en god induktion og intubation
                  Virkemåden (indvirker på GABA-receptor) og den unikke beroligende effekt uden kardiorespiratorisk depression kan ikke opnås med α-2-agonist-sedativer (detomidin, romfidin og xylazin) eller acepromazin
               
            
                  Naloxon
               
               
                  Formål: Opioid-antidot, akutmedicin
                  Alternativer: Ingen
                  Specifikke fordele: Der findes ingen alternativer
               
            
                  Propofol
               
               
                  Formål: Anæstetika til intravenøs brug. Induktion af anæstesi hos føl.
                  Alternativer: Anæstetika til inhalation, som f.eks. sevofluran eller isofluran
                  Specifikke fordele: Anæstetikum til injektion, hurtig udskillelse. Ifølge nyere rapporter er den kardiovaskulære stabilitet og kvaliteten af opvågningen langt bedre end ved inhalationsanæstesi
               
            
                  Sarmazenil
               
               
                  Formål: Benzodiazepin-antagonist
                  Alternativer: Flumazenil
                  Specifikke fordele: Fuldstændig revertering af sedation med benzodiazepin påkrævet efter infusion under fuld intravenøs anæstesi. Sammenlignet med andre potentielle kandidater til listen over uundværlige stoffer er der bredest klinisk erfaring med sarmazenil
               
            
                  Tiletamin
               
               
                  Formål: Dissociativt anæstetikum, der ligner ketamin, anvendes især til anæstesi i felten. Anvendes i kombination med zolazepam
                  Alternativer: Ketamin
                  Specifikke fordele: Anvendelse i kombination med zolazepam er uundværlig i tilfælde, hvor der ikke er adgang til inhalationsanæstetika, som f.eks. anæstesi i felten. Kombineret anvendelse er også essentiel, hvis anæstesi med ketaminkombinationer er for kortvarig. Anvendes typisk ved kastration, laryngotomi, periost-stripping, fjernelse af cyster eller knuder, behandling af faciale frakturer, anlæggelse af gipsbandage og behandling af navlebrok
               
            
                  Zolazepam
               
               
                  Formål: Dissociativt anæstetikum, ligner ketamin, anvendes især til anæstesi i felten. Anvendes i kombination med tiletamin
                  Alternativer: Ketamin
                  Specifikke fordele: Beroligende middel af typen benzodiazepin, som har en længere virkningstid end både diazepam og midazolam. Anvendelse med tiletamin er uundværlig i tilfælde, hvor der ikke er adgang til inhalationsanæstetika, som f.eks. anæstesi i felten. Kombineret anvendelse er essentiel, hvis anæstesi med ketaminkombinationer er for kortvarig. Anvendes typisk ved kastration, laryngotomi, periost-stripping, fjernelse af cyster eller knuder, behandling af faciale frakturer, anlæggelse af gipsbandage og behandling af navlebrok
               
            
                  
                              —
                           
                           
                              Hypotension eller respirationsstimulation under anæstesi
                           
                        
               
                  Dobutamin
               
               
                  Formål: Behandling af hypotension under anæstesi
                  Alternativer: Dopamin
                  Specifikke fordele: Positiv inotrop terapi, er sandsynligvis mere udbredt end dopamin, men præferencerne varierer. Heste udvikler normalt hypotension under anæstesi, og opretholdelse af normalt blodtryk har vist sig at reducere forekomsten af alvorlig postoperativ rhabdomyolyse. Dobutamin er uundværlig ved bedøvelse af heste med flygtige anæstetika
               
            
                  Dopamin
               
               
                  Formål: Behandling af hypotension under anæstesi
                  Alternativer: Dobutamin
                  Specifikke fordele: Dopamin anvendes til heste, der ikke reagerer på dobutamin. Til føl foretrækkes dopamin frem for dobutamin. Er ligeledes nødvendig til behandling af intraoperativ bradyarytmi, der er resistent over for atropin.
               
            
                  Efedrin
               
               
                  Formål: Behandling af hypotension under anæstesi.
                  Alternativer: Dopamin, dobutamin
                  Specifikke fordele: Nødvendig i de tilfælde, hvor dopamin og dobutamin ingen virkning har. Et unikt sympatomimetikum, der har en strukturel lighed med adrenalin. Det er umuligt at gøre brug af katekolaminers virkning på specifikke receptorer i hestekroppen uden at ty til brugen af en række katekolaminer, som hver især er aktive på en bestemt receptortype. Efedrin, som stimulerer frigørelsen af noradrenalin fra nerveenderne og dermed øger hjertets kontraktilitet og afhjælper hypotension, anvendes derfor, når dobutamin og dopamin er uden virkning. Virkningen af efedrin varer fra få minutter til flere timer, og stoffet er effektivt efter en enkelt intravenøs injektion, hvorimod dobutamin og dopamin kun virker få sekunder eller minutter og skal gives ved infusion
               
            
                  Glycopyrrolat
               
               
                  Formål: Forebyggelse af bradykardi. Antikolinergikum. Antikolinergika er vigtige for forebyggelse af parasympatiske virkninger, som f.eks. bradykardi, og anvendes rutinemæssigt ved øjen- og luftvejskirurgi
                  Alternativer: Atropin
                  Specifikke fordele: Glycopyrrolat har begrænset central virkning og er bedre egnet til heste, der er ved bevidsthed (før og efter anæstesi) end atropin.
               
            
                  Noradrenalin (norepinephrin)
               
               
                  Formål: Hjertesvigt. Infusion til behandling af hjertesvigt hos føl
                  Alternativer: Ingen
                  Specifikke fordele: Dyrets katekolamin-receptorprofil reagerer præcist på lægemidler, der er virksomme forskellige steder. Der anvendes derfor en række katekolaminer, der i større eller mindre grad udelukkende virker på de adrenerge receptorer, til at opnå en præcis virkning. Noradrenalin virker først og fremmest på alpha-1-receptorer med henblik på en vasokonstriktorisk effekt på ateriolerne og øger dermed blodtrykket og opretholder den centrale cirkulation. Hos føl er noradrenalin ofte det eneste katekolamin, der er effektivt til behandling af hypotension.
               
            
                  
                              —
                           
                           
                              Analgesi
                           
                        
               
                  Buprenorphin
               
               
                  Formål: Analgesi, anvendes med sedativer til beroligelse
                  Alternativer: Butorphanol, fentanyl, morfin og pethidin
                  Specifikke fordele: Opioid-analgetikum, partiel μ-agonist. μ-Receptor-aktivitet giver bedre analgesi end κ-agonist-opioider, som f.eks. butorphanol. Analgetikum med lang virkningstid. Da det er en partiel agonist, er der kun ringe risiko for afhængighed og respiratorisk depression. Opioider med lang og kort virkningstid har forskellige indikationer, det er derfor nødvendigt med mere end et stof som alternativ
               
            
                  Fentanyl
               
               
                  Formål: Analgesi
                  Alternativer: Butorphanol, buprenorphin, morfin og pethidin
                  Specifikke fordele: μ-Agonist-opioid, μ-receptor-aktivitet giver bedre analgesi end κ-agonist-opioider, som f.eks. butorphanol. Meget korttidsvirkende, idet det hurtigt omsættes og udskilles. Fentanyl er det eneste opioid til heste, der er velegnet til infusion, og som kan gives som plaster. Yderst effektivt til smertebehandling
               
            
                  Morfin
               
               
                  Formål: Analgesi
                  Alternativer: Butorphanol, buprenorphin, pethidin og fentanyl
                  Specifikke fordele: Opioid-analgetikum, ren μ-agonist. μ-Receptor-aktivitet giver den bedste analgesi. Anvendes med sedativer til at berolige, anvendes til epiduralanæstesi. Analgetikum med middellang virkningstid. Morfin er den μ-opioid-agonist, der har den bedste opløselighed til epidural indgivelse. Morfin indgivet på denne måde giver en langtidsvirkende analgesi med få systemiske virkninger. Denne teknik er almindelig anvendt i moderne veterinærmedicin til behandling af stærke perioperative og kroniske smerter
               
            
                  Pethidin
               
               
                  Formål: Analgesi
                  Alternativer: Butorphanol, buprenorphin, morfin og fentanyl
                  Specifikke fordele: Opioid-analgetikum, μ-agonist, der er ca. 10 gange svagere end morfin. Korttidsvirkende opioid, som har vist sig at være effektivt til behandling af spasmodisk kolik hos heste. Eneste opioid med spasmolytiske egenskaber. Mere sedation og mindre ekscitation end med andre opioider til heste
               
            
                  
                              —
                           
                           
                              Muskelrelaksantia og dermed forbundne stoffer
                           
                        
               
                  Atracurium
               
               
                  Formål: Muskelrelaksation i forbindelse med anæstesi
                  Alternativer: Guaifenesin
                  Specifikke fordele: Ikke-depolariserende neuromuskulært blokerende middel. Neuromuskulære blokerende midler anvendes navnlig inden for øjenkirurgi og dyb abdominal kirurgi. Edrophonium er nødvendig til revertering. De kliniske støttedata for atracurium og edrophonium er de mest omfattende
               
            
                  Edrophonium
               
               
                  Formål: Revertering af muskelrelaksation med atracurium
                  Alternativer: Andre kolinesterase hæmmere
                  Specifikke fordele: Kolinesterase hæmmer, uundværlig til revertering af neuromuskulær blokade. Edrophonium har færrest bivirkninger af de kolinesterase hæmmere, der anvendes til heste
               
            
                  Guaifenesin
               
               
                  Formål: Muskelafslappende i forbindelse med anæstesi
                  Alternativer: Atracurium
                  Specifikke fordele: Uundværligt alternativ til α-2/ketamin-behandling af heste, hvor α-2-agenser og ketamin kontraindiceres, som f.eks. hos heste, der ikke reagerer på disse agenser, eller heste, der har vist tegn på bivirkninger i forbindelse med tidligere indgift. Uundværlig i kombination med ketamin og α-2-agenser til særlig sikker anæstesi i felten, hvor der ikke er udviklet effektive alternative intravenøse teknikker
               
            
                  
                              —
                           
                           
                              Inhalationsanæstetika
                           
                        
               
                  Sevofluran
               
               
                  Formål: Inhalationsanæstesi til heste med benbrud og andre ortopædiske skader samt maskeinduktion hos føl
                  Alternativer: Isofluran, halothan, enfluran
                  Specifikke fordele: Sevofluran er et flygtigt anæstetikum, der i begrænset omfang metaboliseres og hurtigt udskilles. Selv om der i EU er fastsat MRL for isofluran, er isofluran ikke altid egnet til anæstesi af dyr af hestefamilien, fordi ekscitation i forbindelse med opvågningen kan føre til, at hesten brækker et ben. Sevofluran er uundværlig til visse former for hestekirurgi, hvor der kræves en rolig opvågning. Det har vist sig, at opvågningen efter sevofluran er roligere og mere kontrolleret. Det foretrækkes derfor frem for isofluran til heste med benfrakturer og andre ortopædiske skader. Desuden er sevofluran uundværlig til maskeinduktion af anæstesi hos føl, da det ingen irriterende virkning har i modsætning til isofluran, som virker irriterende og derfor fremkalder hoste og apnø
               
            
                  
                              —
                           
                           
                              Lokalanæstetika
                           
                        
               
                  Bupivacain
               
               
                  Formål: Lokal anæstesi
                  Alternativer: Lidocain
                  Specifikke fordele: Langtidsvirkende lokalanæstetikum. Lang virkningstid nødvendig i forbindelse med perioperativt analgesi og behandling af kroniske stærke smerter, som f.eks. laminitis. Bupivacain er et lokalanæstetikum med en længere virkningstid end det almindelig anvendte lidocain. Lidocain alene fremkalder ca. en times lokalanæstesi. Tilførsel af adrenalin kan forlænge virkningen til to timer, men der er risiko for afskæring af den lokale blodforsyning, og denne kombination er derfor ikke egnet i en række tilfælde. Bupivacain giver 4-6 timers lokalanæstesi og er derfor betydeligt bedre egnet til postoperativt analgesi og til behandling af laminitis, fordi en enkelt injektion ofte er tilstrækkelig. Af hensyn til dyrevelfærden er det vigtigt at undgå injektioner, der skal gives hver time, hvilket er tilfældet med lidocain. Kortere virkende lokalanæstetika egner sig ikke, da de kræver hyppige gentagne injektioner med deraf følgende risiko for bivirkninger, og de er dermed uacceptable af dyrevelfærdshensyn
               
            
                  Oxybuprocain
               
               
                  Formål: Lokalanæstesi til anvendelse i øjet
                  Alternativer: Andre lokale anæstetika til anvendelse i øjet, som f.eks. amethocain og proxymetacain
                  Specifikke fordele: Bredest klinisk erfaring med oxybuprocain sammenlignet med andre potentielle kandidater til listen over uundværlige stoffer
               
            
                  Prilocain
               
               
                  Formål: Lokalanæstesi forud for intravenøs kateterisation
                  Alternativer: Ingen
                  Specifikke fordele: I særlige præparater (eutektisk blanding af lokalanæstetika) til lokal applikation på huden, hvor det absorberes intradermalt på 40 min. Anvendes til at lette intravenøs katerisation, navnlig hos føl
               
            
                  Lægemidler mod kardiovaskulære sygdomme
               
            
                   
               
               
                  Digoxin
               
               
                  Formål: Behandling af hjertesvigt
                  Alternativer: Ingen
                  Specifikke fordele: Digoxin er desuden den eneste behandling mod bivirkninger ved quinidinbehandling
               
            
                  Quinidinsulfat og quinidingluconat
               
               
                  Formål: Behandling af hjertearytmi
                  Alternativer: Procainamid, propanolol
                  Specifikke fordele: Antiarytmetisk stof. Sjælden, men vigtig behandlingsform, forskellig virkemåde er nødvendig for forskellige typer af arytmi. Den foretrukne behandling mod hjerteflimmer
               
            
                  Procainamid
               
               
                  Formål: Behandling af hjertearytmi
                  Alternativer: Quinidinsulfat og quinidingluconat, propanolol
                  Specifikke fordele: Antiarytmetisk stof. Sjælden, men vigtig behandlingsform, forskellig virkemåde er nødvendig til forskellige typer af arytmi
               
            
                  Propanolol
               
               
                  Formål: Behandling af hjertearytmi
                  Alternativer: Quinidinsulfat og quinidingluconat, procainamid
                  Specifikke fordele: Antihypertensiv; anvendes fordi det også har en vis antiarytmetisk virkning. Sjælden, men vigtig behandlingsform. På grund af hjertearytmis forskellige patofysiologier er det nødvendigt at disponere over en række forskelligtvirkende lægemidler for at kunne behandle den pågældende lidelse. Anvendelse af disse lægemidler består normalt i en enkelt behandling med henblik på retablering af den normale rytme. Kun i sjældne tilfælde er det nødvendigt at gentage behandlingen
               
            
                  Kramper
               
            
                   
               
               
                  Phenytoin
               
               
                  Formål: Krampestillende behandling hos føl. Behandling af rhabdomyolyse. Behandling af hanetrit (stringhalt).
                  Alternativer: Diazepam, primidon, dantrolensodium (mod rhabdomyolyse)
                  Specifikke fordele: Uundværligt krampestillende middel til føl. Phenytoin tilføjes normalt til behandlingen af anfald, hvis primidom/phenobarbital ikke kan regulere anfaldene. Phenytoin er et calciumkanalblokerende stof, som er nyttigt i behandlingen af tilbagevendende former for rhabdomyolyse
               
            
                  Primidon
               
               
                  Formål: Krampestillende behandling til føl
                  Alternativer: Diazepam, phenytoin
                  Specifikke fordele: Primidon gives som opfølgning på diazepambehandling eller som alternativ hertil
               
            
                  Gastrointestinale stoffer
               
            
                   
               
               
                  Bethanechol
               
               
                  Formål: Behandling af ileus, behandling af gastroduodenal forsnævring hos føl, behandling af tilbagevendende colonobstipation hos voksne individer
                  Alternativer: Neostigmin, metoclopramid, cisaprid, erythomycin og andre prokinetiske stoffer
                  Specifikke fordele: Betanechol er en muskarin kolinergisk agonist, som stimulerer acetylkolinreceptorerne på de gastrointestinale glatte muskler og får dem til at trække sig sammen. Det er påvist, at dette forbedrer tømningen af mave og tarm. Det er påvist, at såvel betanechol som metoclopramid har en gavnlig virkning i behandlingen af postoperativ ileus
               
            
                  Dioctylsodium-sulfosuccinat
               
               
                  Formål: Behandling af obstipation
                  Alternativer: Mineralolie
                  Specifikke fordele: I forhold til mineralolie opnås en forbedret blødgørelse af tarmindholdet, fordi stoffet forstærker vandindtrængningen i den sammenpressede fækalmasse
               
            
                  Metoclopramid
               
               
                  Formål: Behandling af postoperativ ileus
                  Alternativer: Bethanechol, neostigmin, cisaprid, erythomycin og andre prokinetiske stoffer
                  Specifikke fordele: Metoclopramid er et benzamidsubstitut med adskillige virkemekanismer: 1) Det er en dopamidreceptorantagonist, 2) det øger frigørelsen af acetylkolin fra indre kolinergiske neuroner og 3) det har en adrenergisk blokerende virkning. Det er virksomt til genoprettelse af den gastrointestinale balance efter en operation, eftersom det mindsker volumen, hyppigheden og varigheden af gastrisk refluks. Metraclopramid er et prokinetisk lægemiddel, som er mere virksomt i det proksimale gastrointestinale system. Det er påvist, at såvel betanechol som metoclopramid har en gavnlig virkning i behandlingen af postoperativ ileus
               
            
                  Propanthelinbromid
               
               
                  Formål: Antiperistaltisk
                  Alternativer: Atropin, lidocain, som gives fortyndet intrarektalt som lavement
                  Specifikke fordele: Propanthelinbromid er et syntetisk kvaternært ammoniumantikolinergikum, som hæmmer gastrointestinal motilitet og spasmer og mindsker mavesyresekretionen. Det hæmmer også virkningen af acetylkolin ved de postganglioniske nerveender i det parasympatiske nervesystem. Dets virkning er atropinlignende, men af længere varighed (6 timer). Propanthelinbromid er vigtigt til mindskning af peristalsis for at undgå rektalskade under rektal palpation eller til undersøgelse og behandling af en potentiel rektalskade, hvor det kan være vanskeligt at gennemføre et effektivt lidocainlavement
               
            
                  Rhabdomyolyse
               
            
                   
               
               
                  Dantrolensodium
               
               
                  Formål: Behandling af rhabdomyolyse. Behandling af malign hypertermi under anæstesi
                  Alternativer: Phenytoin
                  Specifikke fordele: Dantrolen har en muskelafslappende virkning ved direkte anvendelse på muskler og hæmmer calciumfrigørelsen fra det sarkoplasmiske retikulum og forårsager således en dissociation af eksitations-kontraktionskoblingen. Det er påvist, at såvel phenytoin og dantrolensodium er nyttige i behandlingen af tilbagevendende former for rhabdomyolyse
               
            
                  Antimikrobielle stoffer
               
            
                  
                              —
                           
                           
                              Infektioner med klebsiella ssp
                           
                        
               
                  Ticarcillin
               
               
                  Formål: Infektioner med klebsiella ssp
                  Alternativer: Ingen
                  Specifikke fordele: Særligt antibiotikum ved infektioner med klebsiella ssp.
               
            
                  
                              —
                           
                           
                              Infektioner med rhodococcus equi
                           
                        
               
                  Azithromycin
               
               
                  Formål: Infektioner med rhodococcus equi
                  Alternativer: Erythromycin
                  Specifikke fordele: Almindelig behandling i kombination med rifampicin, som bedre tåles af føl end erythromycin
               
            
                  Rifampicin
               
               
                  Formål: Infektioner med rhodococcus equi
                  Alternativer: Ingen
                  Specifikke fordele: Behandling af rhodococcus equi i kombination med erythromycin eller azithromycin. Den foretrukne behandling
               
            
                  
                              —
                           
                           
                              Septisk arthritis
                           
                        
               
                  Amikacin
               
               
                  Formål: Behandling af septisk arthritis
                  Alternativer: Gentamicin eller andre aminoglykosider
                  Specifikke fordele: Tåles bedre af føl end gentamicin eller andre aminoglykosider
               
            
                  Respiratoriske lægemidler
               
            
                   
               
               
                  Ambroxol
               
               
                  Formål: Sufaktantstimulation hos for tidligt fødte føl
                  Alternativer: Ingen
                  Specifikke fordele: Der findes ingen alternativer
               
            
                  Ipratropiumbromid
               
               
                  Formål: Bronchodilation
                  Alternativer: Ingen
                  Specifikke fordele: Antikolinergisk virkning. Nødvendig behandlingsform, da den i visse tilfælde er mere effektiv end β-agonister
               
            
                  Oxymetazolin
               
               
                  Formål: Behandling af nasale ødemer
                  Alternativer: Phenylephrin
                  Specifikke fordele: α-adrenoceptoragonist med stærke vasokonstriktoriske egenskaber, som foretrækkes frem for phenylephrin på grund af dets længerevarende virkning
               
            
                  Antiprozoale stoffer
               
            
                   
               
               
                  Isometamidium
               
               
                  Formål: Behandling af equine protozoal myeloencephalitis
                  Alternativer: Pyrimethamin
                  Specifikke fordele: I nogle tilfælde er sygdommen ikke refraktær over for pyrimethaminbehandling, hvorfor der er behov for et alternativ
               
            
                  Pyrimethamin
               
               
                  Formål: Behandling af equine protozoal myeloencephalitis
                  Alternativer: Isometamidium
                  Specifikke fordele: En helbredelsesprocent på mindst 75 ved brug i forbindelse med sulfadiazinsulfonamid
               
            
                  Ophthalmiske lægemidler
               
            
                  
                              —
                           
                           
                              Okulære sår
                           
                        
               
                  Aciclovir
               
               
                  Formål: Behandling af okulære sår (antiviralt lægemiddel). Lokalanvendelse
                  Alternativer: Idoxuridin
                  Specifikke fordele: Både aciclovir og idoxuridin har vist sig at være lige virksomme i behandlingen af ulcerativ herpetisk keratitis
               
            
                  Idoxuridin
               
               
                  Formål: Behandling af okulære sår (antiviralt lægemiddel). Lokalanvendelse
                  Alternativer: Aciclovir
                  Specifikke fordele: Både aciclovir og idoxuridin har vist sig at være lige virksomme i behandlingen af ulcerøs herpetisk keratitis
               
            
                  
                              —
                           
                           
                              Glaukom
                           
                        
               
                  Phenylephrin
               
               
                  Formål: Behandling af glaukom, epiphora, nasale ødemer og miltsygdomme
                  Alternativer: Tropicamid (mod glaukom), ellers ingen
                  Specifikke fordele: Både phenylenphrin og tropicamid har vist sig at være lige virksomme i behandlingen af glaukom
               
            
                  Tropicamid
               
               
                  Formål: Behandling af glaukom. Lokalanvendelse
                  Alternativer: Phenylephrin
                  Specifikke fordele: Både phenylenphrin og tropicamid har vist sig at være lige virksomme i behandlingen af glaukom
               
            
                  Dorzolamid
               
               
                  Formål: Behandling af glaukom. Lokalanvendelse
                  Alternativer: Latanoprost, timololmaleat
                  Specifikke fordele: Dets særlige virkemåde, som carboanhydrasehæmmer. Vigtig behandlingsform
               
            
                  Latanoprost
               
               
                  Formål: Behandling af glaukom. Lokalanvendelse
                  Alternativer: Dorzolamid, timololmaleat
                  Specifikke fordele: Dets særlige virkemåde som prostaglandin F2α-analog. Vigtig behandlingsform
               
            
                  Timololmaleat
               
               
                  Formål: Behandling af glaukom. Lokalanvendelse
                  Alternativer: Dorzolamid, latanoprost
                  Specifikke fordele: Dets særlige virkemåde som non-selektiv beta-adrenergisk receptorblokerende stof forårsager vasokonstriktion, som igen mindsker øjets kammervand. Vigtig behandlingsform
               
            
                  Cyclosporin A
               
               
                  Formål: Immunosuppressivt stof, der anvendes i behandlingen af autoimmune øjensygdomme
                  Alternativer: Ingen
                  Specifikke fordele: Der findes ingen alternativer
               
            
                  Ketorolac
               
               
                  Formål: Behandling af smerter og inflammation i øjet, non-steroid anti-inflammatorisk lægemiddel, øjendråber, lokalanvendelse
                  Alternativer: Ingen
                  Specifikke fordele: Størst klinisk erfaring med ketoralac i forhold til andre potentielle kandidater til listen over uundværlige stoffer
               
            
                  Ofloxacin
               
               
                  Formål: Behandling af øjeninfektioner, der er resistente over for almindeligt anvendte ophthalmiske antibiotikabehandlinger
                  Alternativer: Ciprofloxacin, cefamandol, almindeligt anvendte ophthalmiske antibiotikabehandlinger
                  Specifikke fordele: Størst klinisk erfaring med ofloxacin i forhold til andre potentielle kandidater til listen over uundværlige stoffer. Sammenlignet med almindeligt anvendte ophthalmiske antibiotikabehandlinger bør ofloxacin kun anvendes som reserveantibiotikum i individuelle tilfælde
               
            
                  Fluorescein
               
               
                  Formål: Diagnostisk redskab ved corneal ulceration, lokalanvendelse
                  Alternativer: Rose bengal
                  Specifikke fordele: Rose bengal har en vis antiviral virkning, mens fluorescein ikke har nogen signifikant virkning på virusformering. Det betyder, at diagnostisk anvendelse af rose bengal forud for viral kultur kan udelukke et positivt resultat. Derfor er fluorescein det foretrukne diagnostiske redskab, når der er planlagt viral kultur
               
            
                  Rose bengal
               
               
                  Formål: Diagnostisk redskab ved tidlig hornhindeskade, lokalanvendelse
                  Alternativer: Fluorescein
                  Specifikke fordele: Rose bengal er det foretrukne diagnostiske redskab til konstatering af meget tidlig hornhindeskade
               
            
                  Hydroxypropyl methylcellulose
               
               
                  Formål: Hornhindebeskyttelse, lokalanvendelse
                  Alternativer: Ingen
                  Specifikke fordele: Der findes ingen alternativer
               
            
                  Hyperlipaemia
               
            
                   
               
               
                  Insulin
               
               
                  Formål: Behandling af hyperlipaemia anvendt i kombination med glukosebehandling, diagnosticering af metabolske forstyrrelser
                  Alternativer: Ingen
                  Specifikke fordele: Der findes ingen alternativer
               
            
                  Svampeinfektioner
               
            
                   
               
               
                  Griseofulvin
               
               
                  Formål: Systemisk antifungal anvendelse. Behandling mod ringorm
                  Alternativer: Ingen
                  Specifikke fordele: Peroralt tilført griseofulvin har en god virkning mod trichophyton, microsporum og epidermophyton
               
            
                  Ketoconazol
               
               
                  Formål: Systemisk antifungal anvendelse. Behandling af fungal pneumoni og luftsækmykose
                  Alternativer: Andre azoler som itraconazol
                  Specifikke fordele: Størst klinisk erfaring med ketoconazol i forhold til andre potentielle kandidater til listen over uundværlige stoffer
               
            
                  Miconazol
               
               
                  Formål: Behandling af svampeinfektioner i øjet
                  Alternativer: Ingen
                  Specifikke fordele: Anvendes lokalt i det angrebne øje, bredere antifungal virkning og/eller mindre irritation end ved andre antifungale stoffer
               
            
                  Nystatin
               
               
                  Formål: Behandling af gærinfektioner i øjne og kønsorganer
                  Alternativer: Ingen
                  Specifikke fordele: Særlig virksom mod gærinfektioner
               
            
                  Diverse
               
            
                   
               
               
                  Chondroitinsulphat
               
               
                  Formål: Heling af brusk. Chondroprotektion. Behandling af arthritis
                  Alternativer: Ingen
                  Specifikke fordele: Kliniske forbedringer skal formentlig tilskrives antiinflammatoriske virkninger, herunder PGE2-syntesehæmmer og cytokinfrigørelseshæmmer
               
            
                  Domperidon
               
               
                  Formål: Agalactia hos hopper
                  Alternativer: Ingen
                  Specifikke fordele: Dopaminantagonist og øger prolactinproduktionen
                  Oxytocin er uegnet som alternativ, fordi det mindsker frem for at øge mælkeproduktionen, hvilket er formålet med domperidonbehandling. Dertil kommer, at ocytocin kan frembringe abdominale smerter, når det anvendes i store doser
               
            
                  Hydroxyethylstarch
               
               
                  Formål: Colloidal volumensubstitution
                  Alternativer: Ingen
                  Specifikke fordele: Praktisk og lettilgængeligt alternativ til blod eller plasma
               
            
                  Imipramin
               
               
                  Formål: Farmakologisk fremkaldt ejakulation hos hingste med ejakulatoriske dysfunktioner
                  Alternativer: Ingen
                  Specifikke fordele: Der findes ingen alternativer
               
            
                  Thyrotropin-frigørende hormon
               
               
                  Formål: Diagnosestof, der anvendes til at fastslå thyroid- og hypofyseforstyrrelser
                  Alternativer: Ingen
                  Specifikke fordele: Der findes ingen alternativer
               
            
                  Bariumsulphat
               
               
                  Formål: Radiografisk kontraststof, der anvendes ved kontrastundersøgelser af øsofagus og det gastrointestinale system
                  Alternativer: Ingen
                  Specifikke fordele: Der findes ingen alternativer
               
            
                  Iohexol
               
               
                  Formål: Radiografisk kontraststof, der anvendes til undersøgelser af de nedre urinveje, arthrografi, myelografi, sino- eller fistulografi og dacryocystografi
                  Alternativer: Iopamidol
                  Specifikke fordele: Ikke-ionisk, lavosmolært kontraststof. Både iohexol og iopamidol er lige brugbare
               
            
                  Iopamidol
               
               
                  Formål: Radiografisk kontraststof, der anvendes til undersøgelser af de nedre urinveje, arthrografi, myelografi, sino- eller fistulografi og dacryocystografi
                  Alternativer: Iohexol
                  Specifikke fordele: Ikke-ionisk, lavosmolært kontraststof. Både iohexol og iopamidol er lige brugbare